
EX  CHIRURGIA 
THEORICO--PRACTICA. 

.  j  iirrwa^_.iug.j^ . — 

DE  PERINAEI  INFLAMMATIONE,  ET  ABSCESSU 

AB  URINA  PROGENITO. 

I. 

.Al  Bleaorrhagia  non  rite  curata ,  vel  neglecta  inflammatio  in 
perinaeo  saepe  accenditur,  quam  abscessus  in  ea/dem  regione  valde 
pertimescendus  consequitur.  Pklogosis  membranae  mucosae  ure¬ 
thralis  usque  ad  .«ductus  glandularum  Cowperi  ,  Littre  ,  pros- 
stratae  protendi  potest ,  ob  quam  phlogisticam  irritationem  non 
Infrequenter  isti  ductus  constringuntur,  quare  in  istis  glandu¬ 
lis  ista  inflammatio  ,  et  tumor  in  perinaeo  cernendus  exoritur. 

II. 

Methodo  primum  antiphlogistica ,  et  resolventibus  satagendum 
est,  ut  horum  ope  tumor  prompte  solvatur,  et  evanescat,  quae 
quidem  terminatio  facile  hydrargirosim  est  consecuta ,  tum  ma¬ 
xime  cum  tumor  praecipue  a  causa  irritanti  siphylitica  ortum 
repetebat. 

At  ex  adaucta  in  systemate  capillari  istarum  glandularum 
vitae  actione,  sanguis  majori  copia  huc  advocatus,  dolorem,  in¬ 
tumescendam  ,  calorem  in  illis  ita  progignit ,  ut  per  tonicam 
vim  magis  intensam  brevi  in  suppurationem  glandularum  tumor 
convertatur,  cujus  purulenta  materies  haud  raro  ostiolis  rursus 

adapertis  io  urethram  effunditur,  et  per  meatum  balani  elimi¬ 
natur,  saepius  vero  ostiolis  istis  propter  inflammationem  mucosae 
urethralis,  ut  diximus ,  obstructis,  et  fere  clausis  ista  materies 
exterius  iter  sibi  parare  contendit,  et  tumor  iste,  musculis  acoe- 
leratoribus  transactis  ,  ad  textum  usque  cellularem  subcutaneum 
progreditur ,  et  sub  cute  tandem  propatulus  apparet ,  qui  qui¬ 
dem  vel  ab  oedemate  cutis,  vel  a  liquidi  fluctuatione  manifeste 
dignoscitur. 

III 

Ut  pateat,  utrum  hic  tumor  cum  istis  glandulis  et  cum 
urefhra  reapse  communicet,  operis  est  ad  trutinam  sympto¬ 
mata,  quibus  aegrotans  afficitur,  revocare;  et  sane  si  difficile 
urina  expellitur  ,  si  post  mictionem  in  loco  ductibus  glandula¬ 
rum  respondenti  dolor  persentitur,  isque  acutus,  ex  eo  quod 
nonnullae  guttulae  in  postremo  mingendi  conatu  hos  ductus  su¬ 
beunt  ,  atque  in  glandulas  istas  sensilitate  admodum  immutatas 
advectae  irritationem,  et  dolorem  acerrimum  afferunt.  Insuper  si 
candelula  in  urethram  introducta  memoratum  ductum  libere  non 
permeat ,  aut  permeans  dolorem  intensissimum  *  excitat  ,  signa 
sunt  fere  pathognomonica  ,  quibus  luculenter  evincitur,  tumorem 
perinaei  cum  urethra  communicare.  Sciscitandi  quoque  aegrotan¬ 
tes  de  numero,  et  intensitate  blenorrhagicariun  inflammationum, 
quibus  affecti  fuerunt,  utrum  rite,  et  methodice  curatae,  an 
naturae  ,  vel  empiricorum  consiliis  fuerunt  traditae,  utrum  san¬ 
guis  cum  liquido  blenorrhagico  commixtus ,  an  alba  tantummodo 
materies  ab  urethra  stillaverit  ;  quae  quidem  sciscitationes ,  et 
aegrotantis  responsiones  sunt  totidem  signa ,  quibus  practici  in 
therapeja  istius*  perinaei  tumoris  illuminantur. 


Si  autem  aperte  patet  abscessum  perinaei  eum  glandulis  Lrr- 
tre  ,  Cowpebi  ,  prostratae,  aut  cum  scissura  continuitatis  ure¬ 
thrae  absque  dubio  communicare  ,  tunc  sine  mora  ad  istum  ape¬ 
riendum  chirurgus  incumbere  debet,  maxime  si  quantitas  hu- 
jusce  materiei,  oculis  inspicientibus,  in  isto  tumore  magis  colli¬ 
gatur,  i  deo  que  eo  temporis  puncto  iter  suppurationi  cum  urina 
commixtae  libere  est  pandendum;  periculum  enim  est  in  mora, 
ex  eo  quod  pars  ista  cum  magna  pinguedinis  copia ,  et  mol¬ 
liori  textu  cellulari  praedita  sit,  materies  purulenta  urinae  caus- 
sticitate  maxime  erodens,  sacculos,  et  sinus  undique  sibi  parate 
apta  est,  praecipue  versus  intestinum  rectum,  eumque  denudare, 
atque  ob  vim  irritantem  inflammationem  ,  et  purulenta  tubercula 
gignere  in  textu  cellulari  submucoso  recti  intestini  adeo,  ut 
ejusdem  quoque  fistula  nulla  ratione  vitari  possit. 

V. 


In  hisce  praeterea  adjunctis  ,  quod  maxime  dolendum  ,  quum 
materiei  purulentae  liber  exitus  non  aperitur,  tumor  perinaei 
fere  evanescit,  et  urina,  quae  ob  mucosae  urethralis  inflamma¬ 
tionem  ,  et  intumescentiam  maxime  in  eo  puncto  glandulis  re¬ 
spondente  fluere,  et  expelli  nisi  summis  conatibus  queat,  imo 
candelula ,  aut  catheter  ob  insuperabile  istud  obstaculum  ad  ve¬ 
sicam  nulla  arte  introduci  potest  ,  urina ,  inquam ,  ex  urethrae 
hiatu  copiose  defluit,  et  extillat,  et  manentibus  adhuc  integre 
tegumentis,  progreditur,  atque  per  textum  cellularem  scroti,  pe¬ 
nis,  inguinis,  abdominis,  lumborum  etc.  semitas  sibi  aperit. 


VI. 

Tument  textus  ab  urina  labefactati,  et  infarcti,  rubro  subli¬ 
vido  calore  tinguntur,  et  brevi  escharae  gangraenosae  hic,  illic- 

que  appareri,  quae  horridum  sistunt  spectaculum;  languet  ae¬ 
grotans,  pulsus  deprimitur,  pallet  facies,  atque  hippocraticum  , 
ut  dicitur,  brevi  aspectum  induit,  uno  verbo,  vires  vitales  se¬ 
mimortuae  ad  functionum  moderamen  ineptae  deficientem  ,  ac 
postremo  in  agone  luctantem  aegrotum  sistunt  ,  ut  tandem,  de 
quo  saepe  nos  testes  fuimus,  confecta  gangraena,  exhalet  animam, 

VII. 

Ex  miseranda  morbi  symptomatum  descriptione  satis  liquet  pe¬ 
rinaei  abscessus  illico  aperiendos  esse,  ut  majori  sinuum  parca¬ 
tur  extensioni  in  tanta  textus  cellularis  pinguedinei  copia ,  et 
ad  malorum  descriptorum  iliadem  vitandam. 

VIII. 

Inquirendum  nobis  foret  utrum  abscessus  in  perinaeo  cum  ure- 

thra  communicantes  a  solutione  continui  urethrae  sint  producti, 
an  urina  ab  ostiolis  ductuum  naturalium  urethrae  ,  glandularum 
nempe  Cowperi  ,  Littre,  Terranei ,  vel  prostatae  in  ista  cor¬ 
pora  glandulosa  permeet,  et  exinde  eadem  urina  per  istas  glan¬ 
dulas  ab  acri  suppuratione  corrosas,  itinere  facto,  ab  urethra 
ad  textum  cellularem  perinaei  ad  infarctus  descriptos  progignen¬ 
dos  se  conferat.  Quaestio  nondum  apud  practicos  soluta  inveni¬ 
tur;  sed  nobis  repetita  observatione  suffultis  liceat  asserere,  fere 
nullos  esse  casus  laesionis  continui  urethrae  ab  acri  urina  peractae, 
excepto  casu  tuberculi  suppurati  in  interstitiis  cellularibus  tuni¬ 
carum  urethrae,  maxime  in  ejus  portione  membranacea;  tunc 
certe  inficiandum  non  est  posse  solutionem  continui  produci  in 
urethra,  et  exinde  inflammationem,  et  abscessum  perinaei  con¬ 
fici  ab  urina  per  scissuram  urethrae  permeata  ,  quae  descriptam 
malorum  iliadem  afferre  valet;  at  plerosque  perinaei  abscessus, 
licet  cum  urethra  sint  communicantes ,  solutione  continui  urethrae 


esse  immunes  praxis  nos  docet,  et  a  ductibus  naturalibus  glan¬ 
dularum  jam  descriptarum  fatiscentibus  urinam  stillare  ,  et  des¬ 
criptum  perinaei  abscessum  consequenter  procreare. 

IX. 

Accidit  non  infrequenter  ,  ut  isti  abscessus  perinaei  cum  ure¬ 
thra  communicantes  altiorem  habeant  sedem  ,  quo  in  casu  te¬ 
gumenta  dura  ,  et  spissa  apparent  ,  et  tactui  nullo  pacto  decerni 
potest  ?  utrum  suppuratio  reapse  existat  nec  ne;  quoniam  cum 
fluctuatio  sit  admodum  subobscura ,  et  tegumenta  colorem  fere 
naturalem  conservent  licet  paullulum  oedematosa ,  de  istiusmodi 
suppurationis  existentia ,  et  de  tumoris  reseratione  ,  quae  illico 
instituenda  foret,  judicium  adamussim  ferri  nequit. 

;|  X. 

Perpendenda  hisce  in  adjunctis  omnia  symptomata  ,  quae 
suppurationes  alte  sepositas ,  reconditas ,  et  interiores  comitantur; 
nempe  sensatio  gravedinis ,  et  effervescentiae  in  parte  tumenti  , 
rigor,  et  frigus,  quo  febris  suppuratoriae  in  accesssibus  taegro- 
tans  concutitur ;  tuncque  certiores  facti  de  puris  praesentia  ad 
tumoris  incisionem  festinandam  putamus. 

XI. 

In  tumoris  ergo  majori  eminentia  ,  et  cacumine  ,  imo  in  loco 
molliori  ,  in  quo  fluctuatio  magis  tactu  perspicua  ferrum  est  in¬ 
trudendum  ,  adeouf  lata  incisione  puris  iter  pateat.  Tum,  indice 
in  alveum  purulentum  introducto,  diligenter  explorandum  utrum 
sinus,  aut  sacculi  inveniantur  ,  qui  strenue  sunt  aperiendi.  Ab 
odore  amoioniacali  cum  exhalationibus  sepiozonuri  commixto 
facile  dignoscatur  utrum  urina  suppurationi  sit  permixta.  Quod 
si  urinae  caussa  textura  cellularem  permeantis  gangraena  hic , 
illicque  apparet,  aut  in  pube,  aut  in  inguinibus,  aut  ia  abdo- 


mine  ,  io  lumbis,  ultraque  etc.  Tunc  incisiones  sunt  protelan¬ 
dae  ,  et  repetendae  usquedum  ex  signis  rationalibus  conjici  pos¬ 
sit  urinam  facile  educi,  et  eliminari  posse,  quin  per  varios  cu¬ 
niculos  serpat,  et  nobis  in  eo  casu  ad  unius  spithamae  longitu¬ 
dinem  incisionem  producere  contigit,  ex  quo  nobismeiipsis  gra- 
tulantibus  urina  libere  fuit  educta,  et,  textu  gangraenoso  discer¬ 
pto,  aegrotans  optime  convaluit. 

XII. 

Portio  maxima  textus  cellularis  neehrotiei  post  aliquot  dies 
secedit  ,  aer  atmosphaencus  actione  sua  irritanti  proprietates  vi¬ 
tales  harum  partium  valde  depressa  erigit ,  proprietates  textuum 
relevantur,  et  brevi  suppuratio  boni  moris  ex  ulcere  stillat,  et 
quod  magis  mirandum  vigmtiquinque  ,  aut  triginta  dierum 
spatio  ingentes  cavitates  abscessuum,  et  latissimae  incisiones  ad 
perfectam  cicatricem  fuerunt  perductae. 

XIII. 

Urina  primis  diebus  fere  tota  ex  ulcere  stillat,  deinde  ope 
candelulae  canalis  urethrae  de  obstruitur  ,  quod  quidem  corpus 
extraneum  non  ultra  horae  dimidium  est  retinendum,  quoniam 
si  ultra  in  urethra  immoretur,  et  spasmum  afferet,  ct  labia 
hiatus  urethrae  magis  a  mutuo  contactu  cum  partibus  proximio¬ 
ribus  recedent.  Caussa  ergo  est  cur  a  praelinis  recentioribus  ca¬ 
theter  ex  gumini  elastico  conflatus  in  urethram  apertam  ad  uri¬ 
nam  avertendam  non  introducitur,  licet  a  nostris  veteribus  prae  - 
ticis  tamquam  unicum  subsidium  catheter  elasticus  sit  commen¬ 
datus,  imo  non  posse  urinam  averti  ab  hiatu  urethrae,  et  con¬ 
sequentem  fistulam  non  vitari  asseruerunt  ex  eo  quod  satis 
temporis  catheter  elasticus  in  urethra  plerumque  non  fuit  re¬ 
tentus,  Nos  nullos  hoc  morbo  aegrotantes  ope  Id lus  subsidii 


incolumes  evasisse  conspeximus  ,  et  nunc  tamquam  inutile  ins¬ 
trumentum  ad  urinam  avertendam  ah  urethrae  hiatibus  catheter 
elasticus  rejicitur,  quippe  qui  ob  distensionem  labiorum  hiatus 
obstat  quominus  facilius  urethra  partibus  proximioribus  coalescat; 
insuper  sicut  i  urinam  urethram  inter  ,  et  catheterem  permeare 
experientia  docet ,  ita  catheterem  1  a  urethram  introductum  ad 
avertendam  urinan*  ab  ejus  hiatibus  merito  inutilem  ,  et  noxium 
esse  habendum  censemus, 

XIV. 

Siquae  autem  perfecta  hujus  morbi  sanationis  spes  elucescit,  io' 
hoc  profecto  sita  est,  nempe  in  urethrae  deobtiruotione ,  quas 
totis  subsidiis ,  et  modis  mechanicis  est  promovenda.  At  accidit 
non  infrequenter,  ut  urethrae  obstaculum  neque  a  candelulis,  ne¬ 
que  a  ceteris  modis  mechanicis  superas  i  queat ,  et  tunc  si  ne¬ 
cessitas  urgeret  operationem  cl  Huxterii  esse  exequendam  pu¬ 
tamus  ,  nempe  specillum  in  forma  catheteris  sulcatum  usque  ad 
obstaculum  in  urethram  intruditur,  deinde  cultro  incisio  confi¬ 
citur  eo  ipsomet  in  loco,  quo  specillum  sulcatum  indice  (angi¬ 
tur  ,  et  incisio  protenditur  versus  vesicam  usque  ad  obstaculi 
sectionem,  et  destructionem.  Ideoque  pro  certo  statuendum  est 
methodum  Hunterianam  esse  unicum'  subsidium  ad  debellandam 
fistulam  in  perinaeo  ab  urina  progenitam,  quum  neque  cande- 
Jula ,  neque  ceteri  modi  mechanici  obstacula  superare  ,  urethram- 
que  deobstruere  queunt.  Clarissimus  noster  Doctor  Audiberti 
archiatrorum  Praeses  ,  qui  fideliter ,  eleganterque  tractaturo  mor¬ 
borum  sipliyliticorum  Hunterii  ab  anglica  in  gallicam  linguam 
traduxit,  eumque  succulentis  annotationibus  ditavit  pagina  i53, 
aperte  asserit  istiusmodi  methodum  in  istis  casibus  valde  pro¬ 
desse  ,  pluresque  aegrotantes  ab  orci  faucibus  fuisse  ereptos. 

XV. 

Universi  systematis  actionem  vitalem  languentem  excitantibus, 
et  Ionicis  remediis  esse  erigendam  indicatio  efflagitat ,  ideoque 
tincturae  aquosae  corticis  peruviani  libra  una  singulis  mane  sup¬ 
peditabitur  ;  quod  si  a  symptomatibus ,  aut  a  praegressis  morbis- 
suspicatio  oriretur  labem  siphyliticam  oeconomiam  universam  foe¬ 
dare  ,  nulla  interjiciatur  mora  ,  et  hydrargirosi  rite  administrata 
lues  evellatur.  Injectionibus  antisepticis ,  et  balsamicis  ulcus  abs¬ 
tergatur  ,  et  spleniola  usque  ad  ulceris  fundum  nempe  ad  ure¬ 
thrae  incisionem  intrudantur;  cicatrix  enim  vasti  istius  ulceris  a 
tuberculis  carneis  ex  textu  cellulari  urethram  involvente  orienti¬ 
bus  incipere  debet. 


/ 


EX  OSTETRICI A. 


DE  FOETUS  MATURITATE,  AC  TEMPORE  PARTUS. 


I 

Inter  se  se  valde  discrepantes  deprehenduntur  veterum  opinio- 
nes,  quum  de  foetus  maturitate  ,  ac  de  stato  a  natura  pariendi  tem¬ 
pore  sunt  versatae.  Hippocrates  a  Roderico  de  Castro,  et  Peissonel 
secutus,  uti  omnibus  aliis  animalibus  ita,  et  pro  animantium 
principe  homine  statutum  esse  pariendi  tempus  est  ratus.  Caeteris 
animantibus  ex  converso,  homine  excepto,  statutum  hoc  tempus 
cum  Aristotile  Plinius  pronunciavit. 

II. 

Tantorum  scriptorum  varias  opinandi  rationes  ex  eo  ortas  con¬ 
jicere  licet ,  quod  vera  partum  efficiens  caussa  illis  temporibus  a 
naturae  arcanis  praeumbraretur.  Tum  Aristotilis  ,  cum  Plinii, 
et  asseclarum  opinionem  ,  utpote  minus  rectam  amplexari ,  vel 
6implex  dictae  causae  cognitio ,  et  quotidiana  experientia  dehor¬ 
tantur,  Istis  ducibus,  tuto  definiri  potest  exitum  noni  graviditatis 
mensis  pro  partus  humani  naturali  termino  habendum  esse. 

III. 

Ovulum  faecundatum  ex  ovariis  per  tubas  fallopianas  in  uteri 
cavutn  descensum ,  ibi  novem  mensium  spatio  remoratur,  in- 

crescit ,  ac  plus  ,  vel  mimis  grandem  adipiscitur  molem  ,  usque 
dum  ipsius  receptaculi  fibrae  ad  proprium,  et  a  natura  sancitum 
extensionis  gradum  perventae,  non  actuoso,  vel  patiente  foetu  , 
ipsius  tandem  exerant  expulsionem. 

IV. 

Ast -sicuti  partuum  ultra  modum  extentorum  Vel  properatorum 
multa  prostant  exempla,  ita  partus  serotinos  existere ,  praecipue 
quum  vel  mater  vel  foetus  aliquo  organico  vitio,  vel  morbo 
torquentur ,  nonnulli  autumarunt  auctores ,  quorum  opinionem 
breviter  expendemus;  praeverso  ante  omnia,  omnis  aevi  magis¬ 
tratus  de  istiusmodi  partus  legitimitate ,  utpote  de  re  societatis 
bono  intime  connexa,  nec  non  usque  quo  is  retardari,  vel  pro¬ 
perari  ex  aliqua  caussa  queat ,  quaestiones  inivisse  ,  et  modo  nimis 
faciles  leges ,  modo  nimis  duras  promulgavisse. 

V. 

Sicuti  sola  uteri  contractilitas,  foetu  patiente  se  se  quadantenus 
sistente,  hujus  expulsionem  promovet,  ex  inde  argumentum, 
quod  partus  serotinos  comprobare  videatur  ,  foefuum  gracilitati 
vel  uteri  fibrarum  imbecillitati  praecipue  innixum  ducere  non¬ 
nulli  imaginarunt:  siquidem,  reponunt,  hac  imbecillitate  vigente, 
validam  in  contractionem  adigi  uterus  nequit 

VI. 

Quamquam  istiusmodi  ratiocinandi  modus  veritate  consentaneus 
prima  fronte  videtur ,  re  tamen  intimius  spectata  apparebit  ex 
converso  prorsus  rem  se  se  habere,  nempe  praecoces  partus 
foetuum  gracilitatem  vel  uteri  debilitatem,  a  morbosa  caussa  prae¬ 
sertim  pendentem,  potissimum  subsequi:  quod  vel  quotidiana 
experientia,  et  observatio  foeminaruin  urbanarum  debiliorum 

aeque  ac  fortium  ruricolarum  eodem  tempore  partus  in  lucem 
edentium  satis  superque  evincunt. 

VII. 

Non  ne  magis  quoque  sanae  physiologiae  luminibus  consonum 
erit  in  uteri  allectionibus  ob  universalem  ,  sive  peculiarem  asthe- 
niam  aequilibrii  defectum  in  ipso  obtinere  ^hincque  praecocem 
potius  succedere,  quam  serotinum  partum? 

VIII. 

Itaque  cum  medicinae  parente  Hippocrate,  et  cl.  viris  Roederer, 
La-Motte,  Astruc,  Mahon,  aliisque,  partum  serotinum  in  humano 
genere  ultra  mensem  decimum  non  admittendum  remur  ;  quum 

naturalis  a  nono  mense  usque  ad  decimi  diem  decimum  pro- 
trahatur. 

IX. 

Hanc  de  partu  serotino  humano  confirmant  opinionem  obser¬ 
vationes  celeberrimi  Bebtrandi  commentatorum  super  animalia 
domestica  habitae,  quibus  comprobatum  est  haec  animantia  intra 
praescriptum  pro  partu  naturali  tempus  jugiter  peperisse, 

X. 


Etsi  ultra  praedictum  terminum  nunquam  protrahatur  graviditas, 
occurrunt  tamen  in  singulis  animantibus,  hominibusque  praeser¬ 
tim  non  infrequentes  casus,  in  quibus  partus  citius,  quam  quod 
a  natura  e*st  decretum  ,  sequitur  ;  quod  ,  vel  a  conformationis 
vitiis,  aut  aliis  affectionibus  a  foemiois  antea,  vel  ipso  gravidi¬ 
tatis  tempore  perlatis  praesertim  pendens  ipsimi  praeternaturalem 
semper  reddit. 

XI. 

Pro  majori,  vel  minori  foetus  perfectionis  gradu  partus  praecoces 
in  duas  herciscuntur  classes ,  vitalium  nempe ,  et  illorum  ,  qui 


oon  nisi  per  aliquod  dies  superesse  partui  possunt.  Prima  omnes 
post  sextum  cuin  dimidio  a  conceptione  mensem  natos  compre¬ 
hendit  :  ceteros  ante  sextum  mensem  in  lucem  proditos  foetus 
altera  complectitur. 

XII. 

Dubia  partim ,  partim  certa  habenda  signa  quorum  ope  dirimas 
quaestionem  scitu  momentosissimam  ,  ad  quam  nam  scilicet  ex 
memoratis  classibus  sint  referendi  partus  praematuri  Dubia  sunt 
in  genere  major ,  vel  minor  corporis  longitudo,  crassitias,  pondus, 
secretionum  naturalium  defectus  ob  meatuum  obturationem ;  pro 
certis  sunt  habenda  major,  minorve  corporis  perfectio,  palpebrarum 
conjunctio  ,  ufcriusque  fonticuli  capitis  magnitudo  ,  cutis  peliuei- 
ditas ,  ac  rubescentia  ,  capillorum ,  et  unguium  defectus  vel  prae¬ 
sentia,  vagituum  edendorum  foetus  impotentia,  ad  lactationem 
indispositio  ,  vel  a  pt  it  udo. 

XIIL 

Haec  indicia  majori  minorive  numero  simul  conjuncta ,  magis 
minusve  apparentia  esse  queunt  juxta  varias  graviditatis  periodos, 
sicque ,  datis  proportionibus,  ad  trimestres,  quadrimestres,  quin¬ 
quemestres  y  septi  m  est  res  ete.  pertinere. 

XIV. 

Nonnulli  auctores  Hippocratis  vestigia  prementes  uno  animo 
pronunciarunt,  octimestres  foetus  minus  vitales  ,  ac  septimestres 
esse:  ast  quis  sanus  dubitare  poterit,  quin  quo  magis  ad  per¬ 
fectionem  accedunt,  eo  sint  vitaliores  foetus? 

XV. 

Falsa  germina  molae  dicta,  foetuum  duplicatio,  aut  multi¬ 
plicatio  a  natura  statutum  partus  tempus  protrahere  haud  valent: 
non  tardior  ,  sed  praepropera  ex  hisce  causis  constanter  est 
rum  expulsio 


eo- 


OPERARIA. " 


DE  ARTERIARUM  LIGATURA  AD  H AEMOR RHAGIAS 

SISTENDAS. 

I. 

Elx  variis,  qui  vulnera,  atque  chirurgicas  operationes  conse¬ 
quuntur  effectibus  ,  teterrimus  profecto  haemorrhagia  est  ,  quae 
licet  interdum  sponte  consistat  ,  chiriatri  tamen  operam  ple¬ 
rumque  efflagitat. 

Quatuor  autem  modis  haemorrhagiae  occurritur,  compressione, 
ligatura,  caustico,  et  integra  arteriae  resectione.  Caeteris  missis, 
de  ligatura  in  presentiarum  agemus. 

II. 

Ligatura  apud  nos  est  circularis  quaedam  compressio,  quae 
varia  arteriosorum  parietum  puncta  ad  proprium  axim  unifor¬ 
miter  adducit  ,  sanguinisque  circuitum  per  arteriam  praepedit. 
Fit  autem  pro  varia  vasis  magnitudine  aut  filo  unico  ,  aut  te- 
niola  variis  ceratis  filis  parallelo  modo  juxta  positis  confecta  5 
cum  quibus  arteria  circumligatur ,  atque  eatenus  obstringitur , 
donec  ejus  lumen  penitus  sit  obstructum. 

c  III. 

Dividitur  ligatura  in  immediatam ,  et  mediatam.  Prior  nudam 
dumtaxat  arteriam,  altera  aliquam,  et  partium  mollium  ipsam 
arteriam  circurnambientium  portionem  comprehendit. 


IV. 

Non  modo  ligatura  sanguinis  circuitum  per  arteriam  praepe¬ 
dit,  sed  istam  et  inflammat,  atque  pro  variis  rerum  adjunctis 
suo  Joco  dicendis  (12)  serius  ,  ociusve  recidit. 

Serius  autem  decidunt  fila  in  ligatura  mediata,  quo  tempore 
arteria  plerumque  obturata  jam  est:  ideoque  secundaria  haemor¬ 
rhagia  rarius  in  hac  quam  in  altera  ligatura  contingit ;  nihilo¬ 
minus  ligatura  immediata  generatim  mediatae  anteponenda. 

V. 

Constrictionis  gradus  aegre  determinari  potest :  modicus  tamen 
plerumque  sufficit;  siquidem  ubi  haemorrhagia  constiterit,  levis¬ 
sima  admodum  pressione  sanguinis  conatibus  obniti  potest.  Ma¬ 
jor  vero  esse  debet  constrictio ,  si  mediata  utamur  ligatura. 

VI. 

Perficitur  vero  ligatura  vel  longe  ab  arteriae  laesione ,  supra 
truncum  videlicet,  a  quo  arteria  proficiscitur,  vel  prope  ejus 

aperturam. 

Prior  convenit  i.°  in  profundiorum  arteriarum  vulneribus,  adeo- 
ut  istae  deligari  nequeant,  quin  enormiter  dilatetur  partium  eir- 
cumambientium  plaga.  2.0  Ubi  arteria  cum  propinquis  parti¬ 
bus  ob  praegressam  inflammationem  arcte  adhaeserit.  3N  Si  in¬ 
farctus  lymphaticus  adsit.  4.0  Quum  post  immediatam ,  vel  me¬ 
diatam  per  aliquot  dies  compressionem  secundaria  excitetur  hae¬ 
morrhagia.  5.°  Post  sclopetaria,  vel  graviter  contusa,  lacerata,  jam- 
que  suppurata  vulnera,  in  quibus  arteria  nullo  pacto  detegi  patiatur. 

VII. 

Arteria  autem  prope  ejus  aperturam  revincietur,  i.°  Si  priori 
methodo  conspicui  collaterales  rami  obstruerentur.  2.0  Si  arte¬ 
ria  aeque  expedite  in  vulneris  cavo  retegi  potest. 


V 


VIII.  , 

Arteriae  vel  caesae  penitus  ,  vel  compunctae  modo  sunt. 
Priori  in  casu  si  arteriae  lumen  in  vulneris  cavo  spectabile  sit 
unicam  ligaturam  immediatam  vulsellae,  vel  hami  ope  instituere 
oportet ;  facilius  enim  ad  hunc  modum  primaria  sistitur,  secun¬ 
daria  praecavetur  haemorrhagia. 

3X. 


Ubi  vero  arteria  compuncta,  tantum  fuerit  duae  ope  acus  in¬ 
stituendae  sunt  ligaturae  ,  quarum  una  supra  ,  altera  infra  arte¬ 
riae  aperturam  locetur.  Hocce  in  casu  ,  aeque  ac  in  anevrysma- 
tis  operatione  juxta  Hunterianam  ,  sive  Anelianam  methodum 
sunt  qui,  praeeunte  AfijfcUP* ,  cui  nuperrime  adstipulati  sunt  cf. 
Mannoir  ,  et  Cooper  ,  arteriam  inter  duas  ligaturas  secandam 
existiment:  liacce  enim  resectione  omnia  ea  praecaveri  incom¬ 
moda  contendunt ,  quae  post  se  trahit  ligatura.  Hisce  auctoribus 
facile  assentimur. 

X. 


Alii  praeterea  prudens  consilium  censent  alterum  filum  supra 
primum  locare,  quod  subsidiarium  dicunt.  Cl.  Boyer  quatuor 
fila  subsidiaria  locat,  quorum  tria  supra  ligaturam  primam, 
quartum  infra  secundam  ;  hoc  filo  iterum  arteria  deligatur ,  quo¬ 
ties  primum,  nondum  vasis  cavo  penitus  obturato,  sponte  de¬ 
cidat.  Inutile  vero  praedictum  filum  dijudicat  Scarpa  celeber¬ 
rimus,  siqua  utamur  teniola  satis  lata  sit,  atque  inter  ipsam,  et 
arteriam  exiguus  cilindrus  linteo  cerato  in  se  revoluto  paratus 
interponitur  Sic  enim  arteria  neuri  quam  crispatur,  neque  infima 
ejus  tunica  dilaceratur,  sed  oppositi  arteriosi  parietes  leviter 
tantum  sibi  mutuo  accumbunt ,  et  haemorrhagiae  secundariae 
obviam  itur.  Observat  enim  illustrissimus  vir  arteriam  eidus  se- 


cari,  si  ipsa  ab  angusto,  quam  par  sit,  filo  circumligetur,  atque 
circularim  ,  et  immediate  constringatur» 

XI. 

Deliganda  arteria  a  propinquis  partibus,  atque  a  textu  cellulari 
ipsam  circumarnbiente  illo  tractu  dumtaxat  separetur .  quem 
exposcunt  filorum  numerus,  atque  latitudo.  Secus  arteria  facile 
gangraena  corriperetur  secundariam  haemorrhagiam  factura. 

XII. 

Serius  ociiisve  decidit  ligatura  pro  varia  teniolarum  latitudine  , 
arteriae  volumine,  textus  cellularis  a  ligatura  comprehensi  quan¬ 
titate  ,  pressionis  gradu ,  aliisque.  Id  vero  a  duodecimo  ad  vige¬ 
simum  operationis  diem  generatim  evenit ,  quo  tempore  praeser¬ 
tim  jure  pertimescenda  secundaria  haemorrhagia  :  quae  quum 
contigat  ab  integra  arteriae  nondum  obstructae  caesione  procul 
dubio  procedit. 

XIII. 

Ubi  vero  haemorrhagia  nonnullas  post  horas  ,  vel  nonnullos 
post  dies  ab  operatione  appareat,  a  ligaturae  relaxatione,  vel  se¬ 
paratione  progigni  merito  pronunciatur. 

Rarissime  autem  inferior  ligatura  probe  peracta  relaxatur,  vel 
separatur  :  idcirco  subsidiarium  filum  jure  meritoque  hic  ommit- 
titur.  Nihilominus ,  suborta  haemorrhagia  secundaria  ,  attente  in¬ 
quiratur,  utrum  sanguis  a  superiori,  vel  inferiori  arteriae  apertura 
«rumpat. 

XIV. 

Hisce  in  adjunctis  subsidiario  filo  arteria  iterum  deligetur ;  hoc 
vero  deficiente, arteria  unco  prehendatur,  novoque  filo  religetur, 
quod  aptis  quoque  vulneris  dilatationibus  fovebitur. 


XV. 

Ut  incommoda ,  quae  fluunt  a  ligatura  facilius  averterentur 
illustrissimus  Assalini  novam  nuperrime  proposuit  methodum  ar¬ 
teriam  obturandi.  Haec  ,  uti  omnibus  compertum  est  ,  in  eo 
consistit,  ut  peculiari  instrumenti  vulsellae  ad  instar,  quod 
describere  supersedemus ,  opposita  nuda  arteria  latera  comprehen¬ 
dantur  ,  eatenus  premantur,  donec  ista  penitus  simul  congluti¬ 
nata  sint.  Amabo  vero  ,  an  islrumentum  istud  ligatura  antepo¬ 
nendum  ?  an  reapse  incommodis  caret?  Non  puto.  Diffitendum 
tamen  non  est ,  utile  fortasse  iis  in  casibus  evasurum  ,  in  qui¬ 
bus  arteria  nimis  alte  defixa  nullomodo  filo  deligari  patiatur, 
quemadmodum  tibialis  anterior  in  superiori  cruris  parte  ,  aliae- 
que  hujusce  qjffsus  quam  plurimae  ;  secus  legatura  praeferenda. 


V,  B ollari n l  Prior  et  B egens. 


V.  Imprimatur . 

BESSONE  pro  M.  Cancellaria. 


